Стара Загора. До 15 юни 2019 г. ще бъде затворена за движение на моторни превозни средства централната отсечка на ул. „Цар Иван Шишман“, от ул. „Ген. Гурко“ до ул. „Пазарска“ в Стара Загора. Това съобщиха от пресцентъра на Общината. Целта е да бъде осигурено безопасно организиране и изпълнение на строително – монтажните работи по нея, тъй като е част от пешеходната зона на бул. „Цар Симеон Велики“, която се реновира в момента. Движението на МПС ще се нормализира незабавно след приключване на предвидените дейности по преценка на служителите, пряко ангажирани с охраната.